22. ΝΟΜΟΘΕΤ. ΔΙΑΤΑΓΜΑ υπ’ αριθ. 357 της 22/29 Νοεμ. 1969 (ΦΕΚ Α΄248) Περί επιβολής τέλους επί των πετρελαιοειδών υπέρ των Λιμενικών Ταμείων. (Διόρθ. Ημαρτ. ΦΕΚ Α΄263/10 Δεκ. 1969). Άρθρ.1.-Επί των κατωτέρω αναφερομένων πετρελαιοειδών εισαγομένων εκ του εξωτερικού ή παραγομένων υπό των εν τη ημεδαπή διϋλιστηρίων, επιβάλλεται τέλος υπέρ των Λιμενικών Ταμείων της χώρας, του Οργανισμού Λιμένος Πειραιώς (Ο.Λ.Π.), της Ελευθέρας Ζώνης και Λιμένος Θεσσαλονίκης (Ε.Ζ.Λ.Θ.) και του Ειδικού Ταμείου Μηχανημάτων Λιμενικών Έργων (Ε.Τ.Μ.Λ.Ε.), ως κάτωθι: α)Επί του εσωτερικής καύσεως πετρελαίου και μαζούτ δραχ. 8 κατά τόννον. β)Επί της βενζίνης δραχ. 16 κατά τόννον. γ)Επί του φωτιστικού πετρελαίου δραχ. 2 κατά τόννον. Σύμφωνα με το άρθρ. 24 του Νόμ. 1954/1991 (ΦΕΚ Α΄97), (Διόρθ. σφαλμ. στο ΦΕΚ Α΄124/7 Αυγ. 1991), τόμ. 13 2  σελ. 244, 9925, τα, από 25 Ιουν. 1991, προβλεπόμενα από την άνω παράγραφο τέλη, αναπροσαρμόστηκαν ως εξής: α)Επί του πετρελαίου και μαζούτ δραχ. 10 κατά τόννο β)Επί της βενζίνης δραχ. 20 κατά τόννο γ)Επί του φωτιστικού πετρελαίου δραχ. 3 κατά τόννο. 2.Το τέλος τούτο καταβάλλεται κατά τον εκτελωνισμόν προς ανάλωσιν των εισαγομένων εξ αλλοδαπής ή προκειμένου περί των εν τη ημεδαπή παραγομένων κατά την προς ανάλωσιν εν τω Εσωτερικώ εκκαθάρισιν των τελών, φόρων και δικαιωμάτων, συνεισπραττόμενον μετά των δασμών ή λοιπών φόρων καταναλώσεως και ετέρων φόρων. 3.Υπόχρεως δια την καταβολήν του τέλους τυγχάνει ο παραλήπτης επ’ ονόματι του οποίου  λαμβάνει χώραν ο εκτελωνισμός προς ανάλωσιν ή προκειμένου περί των εν τη ημεδαπή παραγομένων ο παραλήπτης επ’ ονόματι του οποίου εκδίδονται τα παραστατικά παραλαβής. Για την κατάργηση του ως άνω τέλους βλ. παρ. 21 και 31 άρθρ. 34 Νόμ. 2873/28-28 Δεκ. 2000 (ΦΕΚ Α΄285) Τόμ. 25 σελ. 106,24. Άρθρ.2.-1.Το υπό του άρθρ. 1 του  παρόντος Νόμου προβλεπόμενον τέλος αποδίδεται μέσω του οικείου Δημοσίου Ταμείου εις ειδικόν λογαριασμόν παρά τη Τραπέζη της Ελλάδος υπό τον τίτλον «τέλος επί των πετρελαιοειδών υπέρ των Λιμενικών Ταμείων». 2.Η κατανομή του προαναφερθέντος εσόδου ενεργείται μεταξύ των εν άρθρ. 1 του παρόντος Οργανισμών, εις τους λιμένας των οποίων σημειούται διακίνησις πετρελαιοειδών, του αναλογούντος εις έκαστον τούτων ποσοστού καθοριζομένου δια κοινής αποφάσεως των Υπουργών Οικονομικών, Δημοσίων Έργων και Εμπορικής Ναυτιλίας εκδιδομένης μερίμνη της αρμοδίας Υπηρεσίας του Υπουργείου Δημοσίων Έργων, εφ’ άπαξ ανά διετίαν αναλόγως του ύψους της κατά την προηγουμένην της εκδόσεως της αποφάσεως διετίαν διακινήσεως πετρελαιοειδών εις έκαστον λιμένα. Το Ειδικόν Ταμείον Μηχανημάτων Λιμενικών Έργων δικαιούται εκ των ως άνω εσόδων ποσοστού 6%. Αι αποφάσεις καταβολής των εν λόγω εσόδων εις τους κατά τα ανωτέρω δικαιούχους εκδίδονται υπό του Υπουργού Δημοσίων Έργων. Αρθρ.3.-1.Το υπό του άρθρ. 1 του παρόντος Νόμου προβλεπόμενον τέλος καταβάλλεται μόνον εις ας περιπτώσεις υφίσταται υποχρέωσις καταβολής δασμών ή λοιπών φόρων καταναλώσεως και ετέρων φόρων. 2.Τα μέχρι της ενάρξεως της ισχύος του παρόντος Νόμου βεβαιωθέντα και μη εισπραχθέντα τέλη χρήσεως λιμένος βάσει του του Νόμ. 2796/1954 «περί επιβολής δικαιώματος χρήσεως λιμένος επί των εισαγομένων πετρελαιοειδών» ως και του άρθρ. 8 του Ν.Δ. 3834/1958 «περί κυρώσεως συμβάσεως μεταξύ Ελληνικού Δημοσίου και της εταιρείας Μεταφορών κλπ.» διαγράφονται μη επιδιωκομένης της εισπράξεώς των, εφ’ όσον κατά τας διατάξεις της προηγουμένης παραγράφου δεν υφίσταται υποχρέωσις καταβολής των. Τα ήδη καταβληθέντα δεν αναζητούνται. (Αντί για τη σελ. 240,05(ε) Σελ. 240,05(ζ) Τεύχος 1370 Σελ. 93 Λιμενικά Ταμεία - Λιμενικά Έργα 20.Δ.β.21-22 Άρθρ.4.-Από της ισχύος του παρόντος Νόμου καταργούνται: 1)Ο Νόμ. 2796/1954 «περί επιβολής δικαιώματος χρήσεως λιμένος επί των εισαγομένων πετρελαιοειδών». 2)Το άρθρ. 8 του Ν.Δ. 3834/1958 «περί κυρώσεως συμβάσεως μεταξύ Ελληνικού Δημοσίου και της Εταιρείας Μεταφορών κλπ.». 3)Το από 31.3.1960 Β.Δ/μα «περί του τρόπου αποδόσεως εσόδου εκ του τέλους επί των υπό του Κρατικού Διϋλιστηρίου παραγομένων προϊόντων εις τα Λιμενικά Ταμεία». 4)Πάσα άλλη διάταξις αντικειμένη εις τον παρόντα Νόμον. Άρθρ.5.-Η ισχύς του παρόντος άρχεται μετά ένα μήνα από της δημοσιεύσεώς του εν τη Εφημερίδι της Κυβερνήσεως. 